Mestna občina Maribor se je pridružila mestom, ki so se razglasila za območja TTIP FREE oz. občino brez tajnih sporazumov.

V četrtek, 7. junija, se je MO Maribor, po potrditvi Mestnega sveta MO Maribor pridružila mestom, ki so se razglasila za območja TTIP FREE oz. občino brez tajnih sporazumov. Pobudo so sicer nekaj časa nazaj podale samoorganizirane četrtne in krajevne skupnosti Nova vas, Magdalena, Tabor, Pobrežje, Studenci, Center in Ivam Cankar, Koroška vrata, Kamnica in Pekre.

Ne pristajajo na dogovore, ki bi izhajali ali izhajajo iz mednarodnih sporazumov

Ob tem dodajajo, da s tem razglašajo, da na področju Mestne občine Maribor ne pristajajo na dogovore, ki bi izhajali ali izhajajo iz mednarodnih sporazumov, sklenjenih na nedemokratičen in nepregleden način med komisijo EU in vlado ZDA (TTIP), komisijo EU in vlado Kanade (CETA) oziroma med komisijo EU in vlado katerekoli druge države ali skupine držav (TISA).

»Ne morejo veljati nikakršni sporazumi, ki jih je kdor koli in na kakršen koli način sprejel za našim hrbtom«

»Za življenje in delovanje občank in občanov, prebivalk in prebivalcev Mestne občine Maribor, gospodarskih organizacij, delujočih na področju Mestne občine Maribor ne glede na njihov morebitni sedež, institucij Občine ter društev občanov, delujočih na področju MOM, prav tako ne glede na njihov sedež, ne morejo veljati nikakršni sporazumi, ki jih je kdor koli in na kakršen koli način sprejel za našim hrbtom in bi nas na ta način prisilil k spoštovanju nekih nam povsem tujih pravil, katerih posledice so za življenje ljudi in organizacij, celotne skupnosti povsem nepredvidljive in škodljive,« pojasnjujejo na mariborski občini.

Morda vas zanima tudi: Poziv občini za razglasitev Maribora brez TTIP cone